1.Нотариалните удостоверявания възникват:
а. В късното римско право;

б. С възникване на писмеността;

в. С овластяването от светската или духовна власт на определени лица да удостоверяват официално гражданско-правни действия, извършени пред тях от трети лица;
2.Конкурсът за вакантните места за нотариус се насрочва със заповед на:

а. Председателя на Съвета на нотариалната камара;
б.Министъра на правосъдието;

в.Съвета на нотариусите, съгласувано с Министърна на правосъдието;
3.Заповедта на Министъра на правосъдието за вписване в регистъра на нотариалната камара на класиралия се  за определен район нотариус може да обжалва:

а. Само от съвета на нотариусите;
б. От всеки некласиран в конкурса нотариус;
в. Само от некласиран за същия район кандидат;
4. Загубена нотариална правоспособност се възстановява:

а. По право с отпадане на основанието за загубването й;
б. Въз основа на заповед на Министъра на правосъдието по молба на загубилия я нотариус;
в. По искане на нотариуса до Съвета на нотариусите;

5. Членството на нотариус в Нотариалната камара възниква:

а. От решението на Общото събрание на Нотариалната камара въз основа на подадена молба от лицето придобило правоспособност на нотариус;

б. По право от момента на придобиване на нотариалната правоспособност;

в. Въз основа на решението на Съвета на нотариусите за вписване на издържалия конкурс нотариус в Регистъра на нотариалната камара;

6. Подлежи ли на обжалване и пред кой съд отказът на нотариус да извърши поискано от страната нотариално удостоверение:

.............................................................................................................

.............................................................................................................

7. Нотариалната кантора на нотариус може да се намира:

а. По негов избор във всяко населено място от неговия район на действие;

б. Само в населеното място, където е седалището на съда, в чийто район действа нотариуса;

в. Законът не изисква връзка между нахождението на нотариалната кантора и района на действие на нотариуса;

8. Подлежи ли на обжалване и пред кой съд решението на Дисциплинарната комисия?
..................................................................................................................

..................................................................................................................

..................................................................................................................

9. По същността си нотариалните производства са;

а. Охранителни;

б. Обезпечителни;

в. Особени искови производства;

10. Посочете разликите в изискванията за придобиване на правоспособност на помощник нотариус по заместване и помощник нотариус:

.....................................................................................................................

.....................................................................................................................

.....................................................................................................................

.....................................................................................................................

.....................................................................................................................

11. За кое от изброените нотариални удостоверявания местната нотариална компетентност е условие за тяхната валидност:

а. За извършване на нотариален акт за завещание;

б. За нотариалните актове за сделки, които имат за предмет право на собственост или ограничени вещни права върху недвижими имоти, както и за тяхното вписване;

в. За всички видове нотариални удостоверявания;

12. На кого нотариусът може да върне депозирано за съхранение саморъчно завещание:

а. Само лично на завещателя;

б. Само на лицето, което го е депозирало, независимо дали то е завещател;

в. На всяко лице, което го поиска;

13. Нотариален акт за дарение на недвижим имот в полза на съпругата/съпруга на нотариуса е:
а. Нищожен;

б. Унищожаем;

в. Валиден;

14. Може л ида придобие правоспособност на нотариус лице, което освен българско има  гражданство и на държава-членка на Европейския съюз?

........................................................................................................................

15. Подчертайте кои от изброените професии или дейности са несъвместими с упражняването на нотариална компетентност:

-работа по трудово правоотношение;

-членство в синдикални организации извън камарата на нотариусите;

-участие в ръководни органи на политически партии или синдикални организации;

-длъжност на магистрат /съдия, прокурор, следовател/;

-упражняването на свободна професия;

-съдружник в търговско дружество;

-членство в юридическо лице с нестопанска дейност;

-изборна длъжност в държавни или общински органи;

16. Подчертайте нотариалните действия, които помошник-нотариус не може да извърши:

-констативни нотариални актове за право на собственост и вещни права върху имот;
-нотариална заверка на дата, съдържание и подпис на частен документ;

-заличаване на ипотека;

-приемане и връщане на саморъчно завещание;

-връчване на нотариална покана;

-верността на преписи и извлечения от документи;

-отмяна на нотариално завещание;

